ນີ້ແມ່ນການຮັບຮູ້ການປະກອບສ່ວນອັນລ້ຳຄ່າ, ຕັ້ງໜ້າ ແລະ ມີປະສິດທິຜົນຂອງທ່ານ Apirat Sugondhabhirom ໃນກິດຈະກຳຕ່າງໆ ເພື່ອແນໃສ່ປົກປັກຮັກສາ, ຮັດແໜ້ນ ແລະ ສືບຕໍ່ສົ່ງເສີມສາຍພົວພັນມິດຕະພາບ ແລະ ການຮ່ວມມືລະຫວ່າງປະຊາຊົນໄທ - ຫວຽດນາມ.
ໂດຍເຂົ້າຮ່ວມ ແລະ ກ່າວປາໄສໃນພິທີ, ທ່ານ ດີງຄັກຍູຍ- ປະທານສະມາຄົມມິດຕະພາບຫວຽດນາມ - ໄທ ຢູ່ນະຄອນໂຮ່ຈີມິນ ເນັ້ນໜັກວ່າ: ຫຼຽນກາ “ເພື່ອສັນຕິພາບ ແລະ ມິດຕະພາບລະຫວ່າງບັນດາປະເທດ” ແມ່ນລາງວັນອັນສູງສົ່ງເຊິ່ງສະຫະພັນມິດຕະພາບຫວຽດນາມ ມອບໃຫ້ບັນດາອົງການຈັດຕັ້ງ ແລະ ບຸກຄົນ ທີ່ໄດ້ປະກອບສ່ວນອັນໃຫຍ່ຫຼວງເຂົ້າໃນການຮັດແໜ້ນ ແລະ ເສີມຂະຫຍາຍຄວາມມິດຕະພາບ ລະຫວ່າງປະຊາຊົນຂອງປະເທດອື່ນ ແລະ ປະຊາຊົນຫວຽດນາມ; ເພື່ອຄວາມສັນຕິພາບ, ຄວາມມິດຕະພາບ, ການຮ່ວມມື ແລະ ພັດທະນາ.
ໃນຖານະເປັນກົງສູນໃຫຍ່ແຫ່ງລາຊະອານາຈັກໄທ ປະຈຳ ນະຄອນໂຮ່ຈີມິນ (ແຕ່ເດືອນພຶດສະພາ 2019), ທ່ານ Apirat Sugondhabhirom ໄດ້ປະກອບສ່ວນຢ່າງຕັ້ງໜ້າຫຼາຍຢ່າງ ເຂົ້າໃນການປົກປັກຮັກສາ, ຮັດແໜ້ນ ແລະ ພັດທະນາສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດໄທ ແລະ ຫວຽດນາມ, ລວມທັງມີປະສິດທິພາບການເຄື່ອນໄຫວຮ່ວມມືກັບ HUFO ແລະ ສະມາຄົມມິດຕະພາບຫວຽດນາມ - ໄທ ຢູ່ນະຄອນໂຮ່ຈີມິນ.
ໃນແຕ່ລະປີ, ສະຖານກົງສູນໃຫຍ່ໄທ ປະຈຳ ນະຄອນໂຮ່ຈີມິນ ໄດ້ອຸປະຖຳ ສະມາຄົມຂ່ວຍເຫຼືອຄົນເຈັບທີ່ທຸກຍາກ ນະຄອນໂຮ່ຈີມິນ ເພື່ອຈັດຕັ້ງໂຄງການຜ່າຕັດຫົວໃຈໃຫ້ເດັກນ້ອຍທີ່ເປັນພະຍາດຫົວໃຈແຕ່ກຳເນີດ, ຜ່າຕັດຕາໃຫ້ຄົນເຈັບທຸກຍາກ ທີ່ເປັນແກ້ວຕາຂຸ້ນ ໃນນະຄອນໂຮ່ຈີມິນ ແລະ ແຂວງໄຕນິງ; ມອບທຶນການສຶກສາໃຫ້ເດັກກ່ຳພ້າ, ນັກຮຽນ ແລະ ນັກສຶກສາທີ່ມີສະພາບການຫຍຸ້ງຍາກ; ໜູນຊ່ວຍປະຊາຊົນຫວຽດນາມ ທີ່ຮັບຜົນກະທົບຈາກໄພພິບັດທາງທໍາມະຊາດ, ພາຍຸ, ນໍ້າຖ້ວມ ແລະ ອື່ນໆ...
ກ່າວຄຳເຫັນພາຍຫຼັງທີ່ໄດ້ຮັບຫຼຽນກາ, ທ່ານສະຖານກົງສຸນໃຫຍ່ Apirat Sugondhadbirom ໄດ້ສະແດງຄວາມເປັນກຽດຕິຍົດ ແລະ ຮູ້ບຸນຄຸນຕໍ່ສະຫະພັນອົງການຈັດຕັ້ງມິດຕະພາບຫວຽດນາມ ແລະ ນະຄອນໂຮ່ຈີມິນ. ທ່ານ Apirat Sugondhadbirom ຫວັງວ່າ ສາຍພົວພັນມິດຕະພາບອັນສະໜິດແໜ້ນ ລະຫວ່າງຫວຽດນາມ-ໄທ ຈະສືບຕໍ່ພັດທະນາຢ່າງຍືນຍົງໃນໄລຍະຈະມາເຖິງ.
ເນື່ອງໃນໂອກາດນີ້, ໂດຍຜ່ານສະມາຄົມມິດຕະພາບຫວຽດນາມ-ໄທ ຢູ່ນະຄອນໂຮ່ຈີມິນ, ທ່ານ Apirat Sugondhabhirom ໄດ້ມອບທຶນການສຶກສາ 45 ນ້ອງ (ແຕ່ລະນ້ອງ 1 ລ້ານດົ່ງ) ໃຫ້ນັກຮຽນ, ນັກສຶກສາຫວຽດນາມທີ່ມີຜົນງານການຮໍ່າຮຽນດີ.
ທ່ານ Apirat Sugondhabhirom ແບ່ງປັນວ່າ: ຄົນລຸ້ນໜຸ່ມມີບົດບາດສໍາຄັນ ໃນການສົ່ງເສີມການພັດທະນາປະເທດ. ສະນັ້ນ, ເປົ້າໝາຍນີ້ຄວນຈະມີໂອກາດໄດ້ຮັບການຝຶກອົບຮົມ ແລະ ການສຶກສາທີ່ເໝາະສົມ ເພື່ອກາຍເປັນຊັບພະຍາກອນທີ່ມີຄຸນນະພາບ ສໍາລັບປະເທດບ້ານເກີດໃນອະນາຄົດ, ໂດຍສະເພາະ ໃນດ້ານການສົ່ງເສີມຄວາມສໍາພັນກັບບັນດາປະເທດເພື່ອນບ້ານ, ລວມທັງປະເທດໄທ. ທ່ານ Apirat Sugondhabhirom ຫວັງວ່າ ທຶນການສຶກສາຈະເປັນແຫຼ່ງໃຫ້ກໍາລັງໃຈ ໃຫ້ແກ່ນັກຮຽນ, ນັກສຶກສາມີຄວາມມານະພະຍາຍາມຫຼາຍຂຶ້ນໃນການສຶກສາຮ່ຳຮຽນ, ປະກອບສ່ວນເຂົ້າໃນການເພີ່ມພູນຄູນສ້າງມິດຕະພາບອັນດີລະຫວ່າງໄທ ແລະ ຫວຽດນາມ.
ຄຳຮຸ່ງ